Әдебиеттік оқу ТЖБ 4-тоқсан 2-сынып

1. Мәтінді түсініп оқы. Тапсырмаларды орында.

Бұлбұлдан ұят болар

Жексенбі күні Марал мен Айжан орманға барды. Орманды тамашалап, біраз серуендеді. Олар демалуға отырды. Дорбаларынан нан, май, жұмыртқа шығарып, тамақтана бастады.

Кенет жақын маңнан бұлбұл сайрады. Қыздар бұлбұлдың әнін қызыға тыңдады. Кетер кезде Марал тамақ қалдықтарын бұтаның астына тастай салды. Айжан нанның қоқымы мен жұмыртқаның қабығын қағазға орап, дорбасына салды.

– Сен қоқысты неге дорбаңа салдың? Тастай сал, ешкім көрмейді ғой, – деді Марал.

– Бұлбұлдан ұят болар, – деді Айжан.

1) Мәтінге сүйеніп, берілген сөйлемдердің ретін анықта және нөмірле (1, 2, 3, 4).

Сөйлемдер Реті

Жақын маңнан бұлбұл сайрады.

Марал мен Айжан орманға келді.

Қыздар бұлбұлдың әнін қызыға тыңдады.

Олар әкелген тамақтарын жей бастады.

2) Маралдың іс-әрекетіне қалай қарайсың? Неліктен?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мәтіннен қай кейіпкер ұнады? Неліктен?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Жазылым***

2. Мәтінге сай келмейтін сөйлемдерді алып тастап, мәтінді қайта құрастырып жаз. Қарамен жазылған сөздердегі жіберілген қателерді тауып, дұрыс жаз.

Атпен көрші ауылға бара жатқанмын. Кенет атым үрікті. Ат – ер қанаты. Ат үріккен жаққа қарадым. Бір үйрек **тұзақа** түсіп қалыпты. Үйректі қолда өсіру тиімді. Үйректі босатып жібердім. Атам іннің аузына тұзақ құрды. Тұзақтан босаған үйрек **ұйасынан** ұзамай, суда жүзіп жүрді.

Мәтінге ат қой. \_\_\_\_\_\_\_\_\_\_\_\_\_\_\_\_\_\_\_\_\_

Мәтінде неше сөйлем бар? \_\_\_\_\_\_\_\_\_\_\_\_

**Балл қою кестесі**

|  |  |  |  |
| --- | --- | --- | --- |
| Тапсырма | Жауап | Балл | Қосымша ақпарат |
| 1 | Мәтінді түсініп оқиды. | 1 |  |
|  |  | 1  1  1  1 |  |
| Маралдың жасаған әрекеті дұрыс емес. Өйткені, ол табиғатты ластады/ Құрбысын жаман әдетке итермеледі. | 2 | Сұрақтың мазмұнына  сәйкес болатын басқа да дәлелді жауаптар  қабылданады. |
| 2 | Мәтінді түсініп оқиды. | 1 |  |
|  | Атпен көрші ауылға бара жатқанмын. Кенет атым үрікті. Ат үріккен жаққа қарадым. Бір үйрек тұзаққа түсіп қалыпты.Үйректі босатып жібердім. Тұзақтан босаған үйрек ұясынан ұзамай, суда жүзіп жүрді. | 1 | Мәтінді дұрыс құрастырып жазады. |
|  | 1 | Орфографиялық және пунктуациялық нормалар-ды сақтап көшіріп жазады (3түзетуден артық емес) |
|  | 1 | Каллиграфиялық норма-ларды (әріптердің биіктігі мен мөлшерін сақтау, оларды байланыстырып көлбеу және таза жазу) сақтап жазады |
|  | Тұзақа- тұзақ**қ**а | 1 | Екі дауыссыздың қатар  келуінен жіберілген қатені түзетеді. |
|  | Ұйасынан- ұ**я**сынан | 1 | Я әрпінің жазылу емлесі-не қатысты жіберілген қатені түзетеді. |
|  | Мәтінге ат қояды. | 1 |  |
|  | Мәтінде неше сөйлем бар екенін анықтайды. | 1 |  |
| Барлығы |  | 15 |  |